**Aleksi Heikki Mikael Matinmikko** (s. 6. maaliskuuta 2000 Oulu) on suomalainen jääkiekkopuolustaja, joka pelaa SM-liigajoukkue Porin Ässissä. Hän osaa pelata tarvittaessa myös hyökkääjänä. Matinmikko laukoo oikealta.

Ura
---

### Seuraura

Matinmikko on Kiekko-Laserin kasvatti. Hän toimi kaudella 2015–2016 seuran C-nuorten kapteenina. Matinmikko oli C-nuorten Mestiksessä kymmenellä osumallaan joukkueen paras maalintekijä Kasperi Hemmin ja Lauri Ilkan kanssa. Kaudeksi 2017–2018 hän siirtyi Oulun Kärppien B-nuoriin, jossa Matinmikko voitti kauden päätteeksi SM-pronssia. Kauden 2018–2019 päätteeksi hän voitti A-nuorten Suomen-mestaruuden. Matinmikko debytoi kauden aikana myös miesten peleissä pelattuaan 11 runkosarjaottelua lainalla Mestis-joukkue Rovaniemen Kiekossa tehden kaksi syöttöpistettä.

Huhtikuussa 2019 Matinmikko teki 2+1-vuotisen SM-liigasopimuksen Porin Ässien kanssa. Hän pelasi suurimman osan kaudesta 2019–2020 seuran A-nuorissa. Matinmikko sijoittui tehoilla 14+16=30 A-nuorten SM-liigan alku- ja runkosarjan yhteenlasketussa puolustajien pistepörssissä kymmenenneksi. Hän teki liigadebyyttinsä 25. lokakuuta 2019 vieraissa Pelicansia vastaan. Matinmikolle avautui paikka Ässien kokoonpanosta Jyri Marttisen ja Niklas Peltomäen loukkaantumisten sekä Teemu Vuorisalon pelikiellon myötä. Hänet merkittiin Ässien kolmospuolustajapariin Saku Salmelan viereen. Matinmikko sai ottelussa jääaikaa 17.36 minuuttia. Hän keräsi ottelussa myös syöttöpisteen Tylor Spinkin tekemään ylivoimamaaliin. Matinmikko keräsi myös yhden kahden minuutin jäähyn kiinnipitämisestä. Hän pelasi kauden aikana SM-liigassa neljä runkosarjaottelua.

Kaudella 2020–2021 Matinmikko pelasi SM-liigassa 23 runkosarjaottelua ilman tehopisteitä. Hän pelasi kauden aikana myös hyökkääjän pelipaikalla. Matinmikko pelasi myös neljä runkosarja- ja kaksi playoff-ottelua seuran U20-joukkueessa. Toukokuussa 2021 Ässät käytti hänen sopimuksessaan olleen option ja teki vuoden mittaisen jatkosopimuksen Matinmikon kanssa. Kaudella 2021–2022 hän ei osoittanut kehityksen merkkejä ja Matinmikko jäi Ässissä 32 ottelussa ilman tehopisteitä. Joulukuussa 2021 seura vuokrasi hänet Turun Palloseuraan, joka tarvitsi paikkaajaa loukkaantumisten myötä. Matinmikko pelasi siellä viisi ottelua tehden kolme syöttöpistettä. Hän pelasi kauden aikana myös yhteensä seitsemän ottelua lainalla Mestis-joukkue Kokkolan Hermeksessä. Matinmikko vahvisti myös yli-ikäisenä Ässien U20-joukkuetta pudotuspeleissä.

Matinmikko siirtyi kaudeksi 2022–2023 vuoden mittaisella sopimuksella Mestis-joukkue Kiekko-Espooseen. Hän oli joukkueen kolmanneksi paras pistemies tehden 42 runkosarjaottelussa 13 maalia ja 53 tehopistettä, joilla Matinmikko sijoittui sarjan puolustajien pistepörssissä toiseksi edellään vain joukkuetoveri Atro Leppänen ja koko sarjan pistepörssissä seitsemänneksi. Hän, Leppänen ja Ketterän Jere Vertanen rikkoivat sekä IPK:n Alex Cotton sivusi Mestiksen kaikkien aikojen puolustajien yhden kauden piste-ennätystä, joka oli Kalle Valtolan hallussa kaudelta 2017–2018. Matinmikko rikkoi myös puolustajien yhden kauden syöttöennätyksen, joka oli Miika Franssilan (37 syöttöpistettä) hallussa kaudelta 2016–2017. Hän jakoi myös Mestiksen tehotilaston voiton KeuPa HT:n Mikko Pertun kanssa lukemalla +34, mutta Jari Hirsimäki -palkinnon voitti kuitenkin suuremman plus-merkintöjän turvin Perttu. Matinmikko äänestettiin sarjan joulukuun kuukauden pelaajaksi. Hän jakoi pelipaikastaan huolimatta kahdeksalla osumallaan koko sarjan pudotuspelien maalipörssin voiton Ketterän Mikko Haaparannan kanssa. Matinmikko rikkoi puolustajien yhden kauden pudotuspelien maaliennätyksen. Kuudennessa puolivälieräottelussa 3. huhtikuuta 2023 vieraissa TUTO Hockeya vastaan hän ratkaisi Kiekko-Espoolle 3–4-voiton ylivoimalla toisessa jatkoerässä ajassa 83.51. Matinmikon osuma ratkaisi joukkueelle välieräpaikan. Maali hyväksyttiin videotarkistuksen päätteeksi. Hän voitti kauden päätteeksi Mestiksen mestaruuden. Matinmikko palkittiin sarjan parhaana puolustajana Jari Lippojoki -palkinnolla ja hänet äänestettiin ensimmäiseen tähdistökentälliseen. Matinmikko voitti kauden aikana myös Suomen Cupin.

Kaudeksi 2023–2024 Matinmikko palasi vuoden mittaisella sopimuksella Ässiin. Hän teki SM-liigauransa ensimmäisen maalin runkosarjan toisella kierroksella 16. syyskuuta 2023 KalPaa vastaan. Matinmikon tekemä avausosuma syntyi vain 1.15 minuutin pelin jälkeen ja se jäi lopulta Ässien 6–0-voittoon päättyneen ottelun voittomaaliksi. Hän sai ottelussa myös syöttöpisteen Leevi Viitalan tekemään 3–0-maaliin ja Matinmikko keräsi tasakentällisin teholukeman +3. Hän onnistui kauden aikana nostamaan tasoaan reilusti edellisestä SM-liigavisiitistään. *MTV Urheilun* asiantuntija, Matinmikkoa aiemmin Ässissä valmentanut Karri Kivi luonnehti hänen alkukauttaan seuraavasti:

> »Tällä hetkellä hän on SM-liigan parhaita pelaajia siniviivalla. Kun mietitään ihan maailmanlaajuisesti vaikka NHL:n ja Euroopan parhaita pakkeja, niin hänellä on se ominaisuus, joka on pakille hyökkäyssinisellä tärkeä: Kun hän saa kiekon, se toimitusvarmuus maalille on absoluuttista huipputasoa. Fakta! Joka erässä se näkyy.» 
> 
> 

Matinmikko oli Dylan Fabren ohella Ässien ainoa kauden kaikki 60 runkosarjaottelua pelannut pelaaja. Hän teki niissä tehot 5+18=23. Matinmikko sai ottelua kohden peliaikaa 20.13 minuuttia, mikä oli vain 13 sekuntia vähemmän kuin joukkueesta eniten jääaikaa saanut Martin Lefebvre.

### Maajoukkueura

Matinmikko on pelannut 15 nuorten maaottelua.

Matinmikko valittiin ensimmäisen kerran Suomen A-maajoukkueeseen ensimmäiseen MM-leiriryhmään vuoden 2024 MM-kilpailuihin.

Muuta
-----

Matinmikko valmistui ylioppilaaksi Kastellin lukiosta keväällä 2019.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2017–2018 | Kärpät | A-SM | 12 | 1 | 3 | 4 | 10 | – | – | – | – | – |
| 2018–2019 | Kärpät | A-SM | 35 | 0 | 10 | 10 | 8 | 8 | 1 | 0 | 1 | 2 |
|  | RoKi | Mestis | 11 | 0 | 2 | 2 | 18 | – | – | – | – | – |
| 2019–2020 | Ässät | A-SM | 44 | 14 | 16 | 30 | 60 | 1 | 0 | 1 | 1 | 2 |
|  | Ässät | SM-liiga | 4 | 0 | 1 | 1 | 2 | – | – | – | – | – |
| 2020–2021 | Ässät | U20-SM | 4 | 1 | 4 | 5 | 8 | 2 | 0 | 0 | 0 | 2 |
|  | Ässät | SM-liiga | 23 | 0 | 0 | 0 | 12 | – | – | – | – | – |
| 2021–2022 | Ässät | U20-SM | 4 | 0 | 1 | 1 | 4 | 3 | 1 | 0 | 1 | 14 |
|  | Ässät | SM-liiga | 32 | 0 | 0 | 0 | 6 | – | – | – | – | – |
|  | TPS | SM-liiga | 5 | 0 | 3 | 3 | 0 | – | – | – | – | – |
|  | Hermes | Mestis | 7 | 1 | 4 | 5 | 0 | – | – | – | – | – |
| 2022–2023 | Kiekko-Espoo | Mestis | 42 | 13 | 40 | 53 | 20 | 16 | 8 | 4 | 12 | 6 | Ykköstähdistö |
| 2023–2024 | Ässät | SM-liiga | 60 | 5 | 18 | 23 | 26 | – | – | – | – | – |
| 4 kautta | yhteensä | SM-liiga | 124 | 5 | 22 | 27 | 46 | – | – | – | – | – |
| 3 kautta | yhteensä | Mestis | 60 | 14 | 46 | 60 | 38 | 16 | 8 | 4 | 12 | 6 |

Lähteet
-------

* Aleksi Matinmikko The Internet Hockey Databasessa (englanniksi)
* Aleksi Matinmikko Eurohockey-sivustolla (englanniksi)
* Aleksi Matinmikko *Elite Prospects*. Everysport Media Group AB.  (englanniksi)

### Viitteet

1. ↑  Mestiksessä hurjan tehokauden pelannut Aleksi Matinmikko palaa Ässiin *assat.com*.  10.5.2023. HC Ässät Pori Oy. Viitattu 19.8.2023.
2. 1 2  Tilastot - Aleksi Matinmikko *liiga.fi*. Jääkiekon SM-liiga Oy. Viitattu 19.8.2023.
3. ↑  Kastellin lukioon valitut 2016 (pdf) *ouka.fi*. Oulun kaupunki. Viitattu 25.10.2019.
4. 1 2  Seppä, Lassi: Aleksi Matinmikko jatkosopimukseen Ässien kanssa *Jatkoaika.com*.  4.5.2021. Jatkoaika r.y. Viitattu 4.5.2021.
5. 1 2 3 4 5 6  Aleksi Matinmikko *Elite Prospects*. Everysport Media Group AB.  (englanniksi)
6. ↑  Elite Prospects - Kiekko-Laser U16 *eliteprospects.com*. Everysport Media Group AB. Viitattu 25.10.2019. (englanniksi)
7. ↑  Ässät julkisti uusia sopimuksia − kaksi ruotsalaispakkia vahvistukseksi *Jatkoaika.com*.  15.4.2019. Jatkoaika r.y. Viitattu 25.10.2019.
8. ↑  Elite Prospects - U20 SM-liiga Stats 2019-2020 *eliteprospects.com*. Everysport Media Group AB. Viitattu 4.5.2021. (englanniksi)
9. ↑  Laiho, Harri: Ässät esittelee perjantaina uuden liigapelaajan *satakunnankansa.fi*.  24.10.2019. Sanoma Media Finland Oy. Viitattu 25.10.2019.
10. ↑  Pelicans - Ässät, 25.10.2019 *liiga.fi*.  25.10.2019. Jääkiekon SM-liiga Oy. Viitattu 25.10.2019.
11. ↑  Pelicans - Ässät, 25.10.2019 *liiga.fi*.  25.10.2019. Jääkiekon SM-liiga Oy. Viitattu 25.10.2019.
12. ↑  Pelicans - Ässät, 25.10.2019 *liiga.fi*.  25.10.2019. Jääkiekon SM-liiga Oy. Viitattu 25.10.2019.
13. ↑  Haapasalmi, Elias: Ässien pelaaja-arviot 2021–22: Yllättävät onnistujat Määttä ja Erholtz värittivät porilaisten patamustaa kautta *Jatkoaika.com*.  26.3.2022. Jatkoaika r.y. Viitattu 10.4.2022.
14. ↑  Tallskog, Mika: Ässät vuokraa pelaajiaan – Jasper Lindsten Raumalle ja Aleksi Matinmikko Turkuun *Jatkoaika.com*.  2.12.2021. Jatkoaika r.y. Viitattu 10.4.2022.
15. ↑  Liigakokemusta puolustukseen – Aleksi Matinmikko Espooseen *kiekko-espoo.com*.  16.6.2022. Kiekko-Espoo Oy. Viitattu 16.6.2022.
16. ↑  Elite Prospects - Kiekko-Espoo *eliteprospects.com*. Everysport Media Group AB. Viitattu 19.8.2023. (englanniksi)
17. ↑  Elite Prospects - Mestis Stats 2022-2023 *eliteprospects.com*. Everysport Media Group AB. Viitattu 19.8.2023. (englanniksi)
18. ↑  Elite Prospects - Award - Finland2 (Mestis) Best Plus/Minus *eliteprospects.com*. Everysport Media Group AB. Viitattu 19.8.2023. (englanniksi)
19. ↑  Aleksi Matinmikko Mestiksen kuukauden pelaaja joulukuussa *mestis.fi*.  3.1.2023. Suomen Jääkiekkoliitto ry – Finlands Ishockeyförbund rf. Viitattu 5.1.2023.
20. ↑  Elite Prospects - Mestis Stats 2022-2023 *eliteprospects.com*. Everysport Media Group AB. Viitattu 19.8.2023. (englanniksi)
21. ↑  Mestiksessä ennätysten kausi *mestis.fi*.  4.5.2023. Suomen Jääkiekkoliitto ry – Finlands Ishockeyförbund rf. Viitattu 19.8.2023.
22. ↑  Ottelutilastot *mestis.fi*.  3.4.2023. Suomen Jääkiekkoliitto ry – Finlands Ishockeyförbund rf. Viitattu 19.8.2023.
23. ↑  Mestiksen palkinnot kaudella 2022–23 *mestis.fi*.  12.6.2023. Suomen Jääkiekkoliitto ry – Finlands Ishockeyförbund rf. Viitattu 19.8.2023.
24. ↑  Löfman, Heikki: Suomen Cup: Kiekko-Espoo vei finaalitrillerin – Iisakka uitti ratkaisun: "Iso juttu joukkueelle ja koko seuralle" *leijonat.fi*.  11.11.2022. Suomen Jääkiekkoliitto ry – Finlands Ishockeyförbund rf. Viitattu 19.8.2023.
25. ↑  Laiho, Harri: Paluumuuttaja teki Ässien kanssa vuoden sopimuksen – "Mielestämme Mestiksen paras pelaaja" *satakunnankansa.fi*.  10.5.2023. Sanoma Media Finland Oy. Viitattu 10.5.2023.
26. ↑  Kierrosraportti: Lämsä vs Peltonen, Kaakon derbyn uusinta ja kauden ensimmäinen täysi kierros *Jatkoaika.com*.  16.9.2023. Jatkoaika r.y. Viitattu 16.9.2023.
27. ↑  Ässät - Kalpa, 16.9.2023 *liiga.fi*.  16.9.2023. Jääkiekon SM-liiga Oy. Viitattu 10.4.2024.
28. ↑  Hirmuloikka Mestiksestä Leijonat-ehdokkaaksi: SM-liigan yllättäjäpelaajalle maailmanluokan kyky – "Fakta! Joka erässä se näkyy" *MTVuutiset.fi*.  7.10.2023. Telia Company AB. Viitattu 10.4.2024.
29. ↑  Ässät 2023-2024 - Roster, Stats & more *eliteprospects.com*. Everysport Media Group AB. Viitattu 19.8.2023. (englanniksi)
30. ↑  Pelaajatilastot *liiga.fi*. Jääkiekon SM-liiga Oy. Viitattu 10.4.2024.
31. ↑  Malmberg, Henna: A-maajoukkueen MM-leiritys käyntiin 7.4. – Tällä joukkueella Latviaan *leijonat.fi*.  1.4.2024. Suomen Jääkiekkoliitto ry – Finlands Ishockeyförbund rf. Viitattu 10.4.2024.
32. ↑  Kastellin lukio, Oulu *kaleva.fi*.  15.5.2019. Kaleva 365 Oy. Viitattu 25.10.2019.

Ässät – SM-liiga
6 Joensuu (**C**) |
7 Vuori |
8 Zábranský |
10 Virtanen |
14 Ikonen |
15 Karnaranta |
16 Noiva |
19 Juhola |
20 Talaja (**A**) |
21 Matinmikko |
23 Graber |
26 Ojantakanen |
29 Hämeenaho |
34 Heimosalmi |
35 Rovio |
36 Kaarlehto |
37 Määttä |
38 Hellman |
40 Lefebvre |
41 Rubin |
44 Järvinen (**A**) |
49 Viirret |
51 Salmela (**A**) |
61 Viitala |
66 Riekkinen |
70 M. Davidsson |
71 J. Davidsson |
73 Erholtz |
78 Fabre |
86 Knihti |
93 Vanhatalo |
-- Ylitalo  

Valmentajat Härkälä – Turunen – Vidman – Rosendahl